Sagunt guarda un minut de silenci en senyal de condemna i repulsa pel presumpte assassinat masclista perpetrat a A Coruña
20 de setembre 2021

![Imagen sin texto alternativo.](/media/actualidad/PublishingImages/Septiembre 2021/86C Minut Silenci A Coruna.jpg)  
  

L'Ajuntament de Sagunt, a través de l'Àrea d'Igualtat, ha convocat un minut de silenci este dilluns, 20 de setembre, a les 12 hores, pel presumpte assassinat masclista d'una dona de 52 anys a A Coruña.

Segons dades oficials, l'any 2020 va finalitzar amb 45 dones assassinades per violència de gènere, mentre que en 2021 ja són 35, a més de quatre xiquetes i xiquets.

Membres de la Corporació Municipal, amb l'alcalde i regidor d'Igualtat, Darío Moreno, al capdavant s'han concentrat davant les portes dels edificis públics per a mostrar la seua condemna, repulsa i rebuig davant este nou presumpte assassinat masclista. En les concentracions també han estat presents personal funcionarial, veïns i veïnes del municipi i col·lectius i associacions.

La delegació d'Igualtat informa que qualsevol persona que sospite d'un cas de violència té el deure ciutadà de telefonar al 016 o al telèfon d'emergències, el 112, i comunicar-ho.

Així mateix, el departament recorda que el Servei d'Atenció a les Dones, en l'Àrea d'Igualtat, es realitza de manera presencial dimarts, dijous i divendres, amb cita prèvia a través del número 96 265 58 89 (de 8.00 a 15.00 hores), del _WhatsApp_ 607248363 (de 8.00 a 19.30 hores) o bé per via telemàtica en [dona@aytosagunto.es](mailto:dona@aytosagunto.es)

A més a més, des de l'Àrea d'Igualtat recorden que si alguna dona es troba en una situació d'emergència greu pot telefonar al Centre Coordinador d'Emergències 112. Si ha sigut víctima d'una agressió i necessita protecció, pot telefonar a la Policia Nacional, al 091 o al 96 267 00 91; a la Policia Local, al 092 o al 96 265 54 84; o a la Guàrdia Civil, al 062.

Finalment, si la persona necessita ajuda urgent també pot posar-se en contacte amb el CENTRE DONA 24 HORES de la Generalitat Valenciana a través del 900 580 888, o bé telefonar al 016. La telefonada no queda registrada en la factura ni en el dispositiu mòbil, encara que es recorda que sí que cal esborrar el registre de trucades del terminal.

 ​

*   [](http://www.facebook.com/sharer.php?u=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-a-coruna/ "Facebook")
*   [](http://twitter.com/share?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-a-coruna/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-a-coruna/ "Linked In")
*   [](mailto:?body=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-a-coruna/)